Scott Pruitt në një seancë të vështirë konfirmimi
Ai është kandidati i presidentit të zgjedhur Donald Trump për të drejtuar Agjencinë për Mbrojtjen e Mjedisit EPA.
Smogu, ndotja e mërkurit, gazet që shkaktojnë efektin serë – të gjithë këta ndotës vëzhgohen nga Agjencia për Mbrojtjen e Mjedisit. Kur ishte Prokuror i Përgjithshëm i Oklahomës, Scott Pruitt paditi agjencinë EPA për këto çështje dhe të tjera. Zoti Pruitt tha se paditi për t’u dhënë shteteve kontroll atje ku qeveria federale kishte tejkaluar kompetencat: Por kundërshtarët thanë se zoti Pruitt po sakrifikon ambjentin për kompanitë e hidro-karbureve, një industri e fuqishme në Oklahoma. Demokrati nga Oregoni, Jeff Merkley tregoi një letër të vitit 2011 që zyra e zotit Pruitt i kishte dërguar agjencisë EPA, kopjuar pothuajse fjalë për fjalë nga një kompani energjie: Presidenti i zgjedhur Trump ka thënë se ndryshimet klimatike janë një trillim, megjithëse tani thotë se ka një mëndje të hapur rreth kësaj çështje. Zoti Pruitt nuk është dakort me këtë nocion, por pikëpamja e tij nuk kënaqi ish kandidatin demokrat për president Bernie Sanders: Konservatorët kanë kundërshtuar fuqishëm rregullat për ndotjen e ujit dhe ajrit të vendosura nga administrata Obama. Republikani i Alaskës, Dan Sullivan tha se zoti Pruitt mund të rivendosë marrëdhëniet e tensionuara mes agjencisë EPA dhe Amerikës rurale në veçanti: Ambjentalistët po nxisin disa senatorë republikanë të bllokojnë konfirmimin e zotit Pruitt.